Tere tulemast taas Piiblikohvikusse!
Täna on mu külaliseks Jarmo Pouttu!
- Tere tulemast! - Aitäh!
- Oled ettevõtja. Sul on kaks kotipoodi -
Luxbag lennujaamas ja Camp Galleria Helsingi kesklinnas.
Täna räägime aga usuasjust.
Kuidas usuasjad ettevõtjale omaseks on saanud?
- Olin juba varemgi ettevõtja, kuid siis, 20 aasta eest, perefirmas.
Minu usuletulek ei toimunud läbi mingi suure pöörde,
vähemalt tol hetkel ei juhtunud elus midagi negatiivset.
Jumal hakkas kutsuma oma imelise headusega
ja mind puudutasid vaimuliku muusika sõnad.
Olin Ryttyläs Meestepäevadel,
kus üks jutlustaja mind Jumala Sõnaga nö vastu seina surus:
Nüüd on see päev ja see tund.
- On tõesti levinud arusaam, et usule tullakse siis,
kui kõik on kaotatud.
See on aga väga piibellik mõte, et Jumala headus tõmbab meid.
- Minu puhul oli ehk seeme külvatud siiski juba lapsepõlves,
kui sugulased - õde, õemees, ema -, tulid samuti järjest usule.
Midagi toimus mu ümber ja algas otsimisaeg.
Kuid tol hetkel ei toimunud minu elus midagi radikaalset,
mis oleks sundinud usuasjadele mõtlema.
- Inimesed küsivad vahel, mis on usk.
Nad arvavad, et ei tee midagi hullu,
ja mis see usk siis on, kui elu on rööpais ja korralik.
- Mina uskusin Jumalat. Tänagi usutakse midagi suuremat.
Uskusin isegi isiklikku Jumalat.
Kuid Jeesust ja Tema lunastustöö tähendust ma ei mõistnud.
See avanes usule tulles, kui sain selle vastu võtta.
Kogesin ka, et ühendus Jumalaga oli täiesti katki.
Õnneks kogesin mingil hetkel, et olen süüdlane.
Ükskõik kui heaks ma end ei pidanud ja nagu midagi eriti valesti ei teinud,
tundsin, et vajan lepitust ja Jeesust.
Pöördumine tähendab Jumala poole pöördumist
ja tahtmist Teda oma ellu vastu võtta.
- Kas see süütunne ja uskumine oli ühekordne sündmus ja läbimurre,
või mis seejärel sündis?
- Pärast usuletulemist elasin ehk veidi aega pilvelossis.
Abiellusin samal aastal ja naine tuli kuu aega hiljem usule.
Meil oli ühine otsimisaeg. Ta oli minu peale isegi kade,
kui mina esimesena pöördusin. Ta arvas, et lähme altarile koos.
Aasta hiljem kaotasime 1-päevasena oma esimese lapse.
See oli meie usu lakmustest.
Kui seda põhja poleks olnud ja usku, et nähtav maailm pole kõik,
oleks olnud väga raske.
- Kas küsisite: Jumal, miks sa seda lubasid?
- Tegelikult mitte.
Jumal oli ajastanud selle nii, et meil polnud mingit usukriisi.
Olime ikka veel esmases usueufoorias ja usalduses,
mille aasta eest leidsime.
- Pigem olite täis lootust ja lohutust?
- Jah. Üllatas, kuidas usk võib kanda.
See oli mu elu raskeim hetk.
- Kõigil esineb raskeid hetki. Sul on sõpru, kes pole usklikud.
Kas oled mõelnud, kuidas saada hakkama ilma lootuseta?
Kas suudaksid kujutada ette elu ilma igavikulootuseta?
Kuhu puu kukub, sinna ta kõduneb; olgu inimene väike või suur.
- Minu meelest on arusaamatu, et selle lootuseta on võimalik elada.
Kui kaotatakse kõik, siis just usk annabki jõudu.
Tänapäeva elu oleks minu meelest ilma usuta üsna lootusetu.
- Liigud üsna edukate inimeste seas ja oled kaua usklik olnud.
Kas oled täheldanud mingit muutust hoiakutes?
- Näen näilist sallivust - kõike sallitakse,
kuni hakkame rääkima Piibli Jumalast või tõest või Jeesusest.
See paneb asjad liikuma. Kõik muu kõlbab peale selle.
See on ehk viimaste aastate suurim muutus -
kõik on hästi, kuni hakkad kuulutama Piibli Jumalat, evangeeliumi ja tõde.
- See on omapärane lähteasend, kuna moslemeid ja hindusid
on meid õpetatud viisakalt kohtlema, aga kui keegi räägib usust Jeesusesse
ja igavesse ellu, põrgusse ja taevasse,
et Jeesus päästab meid ning Jumal on Piibli Jumal,
on kohe sein vastas.
- Sellises situatsioonis pannakse inimene kohta, kuhu ta kuulub -
Jumala alla.
Alandumine ja nõrkus on tänapäeva maailma jaoks needus.
Omadused, mida hindab Jumal, mille kaudu meid kasutab
ning oma nime ja väge ilmutab,
on tänapäeva ärimaailmas väga võõrad arusaamad;
nagu ka palves Jumalalt küsimine, mida Ta mingist strateegiast arvab.
- Tulite usule kohe pärast abiellumist
ja teil on ühine vundament. Mida see pereelu jaoks tähendab?
See on üks valdkondi, mis on tänapäeval väga katkine.
Siirust ja harmooniat võib tikutulega otsida.
Mida usk selles valdkonnas tähendab?
- Ei tohiks tekkida väärarusaam, et usuletulemine kaotab kõik probleemid.
Meiegi abielu polnud probleemivaba, kuigi olime usus.
Kuid meie abielus oli ka see nn kolmas võim,
mida pere ja lapsedki nägid, nii rasketes olukordades
kui ka situatsioonides, mida oleks võidud vältida.
Kui sel juhul on kohal ka Jumal, see kannab.
See sunnib inimese põlvili.
- Mida pead uskliku mehena oluliseks ja oma kutsumuseks?
- Tuleb arvestada sellega, et sa ei anna aru üksnes ligimesele,
olgu abikaasale või lastele, vaid sa vastutad ka Jumala ees
teatud kohustuste suhtes ja mida oled teinud Jumala ees.
Vastutustunne on oluline. Kuigi minagi käin armus,
tegemistest ja tegematajätmistest tuleb ühel päeval siiski aru anda.
- Kõigil abielumeestel tuleb ette olukordi,
kus tuntakse, et on oldud isekad, karmid ja südametud.
Mida sel juhul usklikuna teed?
- Tihtipeale, vähemalt talvel, lähen suusatama.
Tuleb palves Jumala ette minna, et Tema puudutaks ja avaks südame
ning annaks alandliku meele.
Uskliku mehe või naise elu ei tähenda ainult rahulikku olekut.
Ka meie lihal ja tunnetel on roll. Siis tuleb koos Jumalaga aega võtta.
- Kohe kuulame ühe loo sinu tuttavalt David Lyle Morriselt,
kuid enne tahaksin küsida,
mis on sinu meelest pika, 20-30 aastat kestva usuelu saladus.
Piisavalt on sedagi, et alustatakse, kuid teekonnal loobutakse usust.
Mis on sind teel hoidnud?
- Needsamad vanad asjad: Piibli lugemine, palve
ja koguduse osadus.
Mul endalgi on olnud aegu, kus need asjad olid tagaplaanil,
kuid need on kolm peamist põhjust.
Osadus elava Jumalaga kõikides valdkondades on ülioluline.
Üksi, ilma koguduse osaduseta, on usuelu väga raske elada.
Sellest on väga lihtne kõrvale eksida.
Kuulame vahepeal loo "Open my eyes" ehk "Ava mu silmad",
mille on salvestanud David Lyle Morris.
Kui avad mu silmad,
näen end ärkvel valutavale maailmale,
mis on jäetud varju.
Kui avad mu kõrvad,
kuulen lootusetu maailma südamete karjeid,
mis on eksinud valedes.
Kui avad mu südame,
tunnen kogu kannatava maailma valu,
mis on ahelais.
Kui avad mu suu,
võin rääkida vaeste eest ebaõiglases maailmas,
ja ukse lahti lüüa.
Kui avad mu meele,
võin mõista segaduses maailmas,
et loodu on pime.
Ava mu meel
Ava mu silmad
- Mis sind selle laulu juures eriliselt soojendab?
- Davidil on palju häid ülistuslaule, kuid sellel on eriline sõnum.
Kui Jumal avab silmad, avanevad need tõeliselt.
See on nagu kingitus, see pole su oma saavutus.
Usk on Tema antud kingitus, pean selle vaid vastu võtma.
- Enne laulu kuulamist rääkisime, kuidas usuelus püsima jääda.
Mainisid kolme asja: Piiblit, palvet ja koguduse osadust.
Vaatleme neid ükshaaval.
Mida Piibel sinu jaoks tähendab?
- Ajakasutuse mõttes on Piiblit liiga vähe.
Kuid aja veetmine Piibli ja Jumala Sõnaga annab alati midagi
ning toob usuellu midagi uut.
Loen hommikuti alati raamatut "Jesus Calling",
mida on küll veidi kritiseeritud,
kuna autor räägib minuga Jumala seisukohast,
kuid see on siiski alati Jumala Sõnaga seotud.
Selle põhimõte on hoida pilk Jumalal, ükskõik, mis elus parajasti toimub.
- Kui see on alati seotud Jumala Sõnaga, võib keegi küsida,
et miks sul seda raamatut vaja on, kas ei võiks ise oma südant kuulata.
Miks vajad Piiblit raamatuna?
- Sellepärast, et seal on kogu tõde. Inimeste suust, mõtteist
või kust tahes mujalt tulev on alati mingi varjundiga.
Lähtun iidsest mõttest,
et kõik peab olema seotud absoluutse tõega.
Pean Jumala Sõna absoluutseks tõeks.
- Mainisid ühe sambana ka palvet. Kuidas sellega lood on?
- Palve tähendus on viimaseil aastail, isegi oma äritegevusega seoses,
üha olulisemaks muutunud.
Pole enam valdkondi elus, mis jääksid sellest väljapoole.
Võin iga hetk, mis tahes olukorras Issanda poole pöörduda
ja abi paluda.
Ka tänu on saanud uue tähenduse.
- Kolmas sammas oli usklike osadus.
Osalete One Way Missioni tegevuses Helsingis.
Mida tähendab sinu jaoks usklike osadus?
- See on väga tähtis. See tähendab ühise usu jagamist
näiteks ülistuses, milleks regulaarselt koguneme.
Sedagi tahab äritegevus häirida,
kuid usklike osadus on usuelus alati jõuallikas,
kust saab niiöelda kütuselisa.
- See on huvitav, kuna üks tänapäeva suurimaid probleeme on üksindus.
Kas see mitte pole vastumürgiks, kui on teisi usklikke, Jumala pere?
- Jumal kutsub osadusse endaga ja Jumala perega.
Ta pole kutsunud meid üksindusse.
Individualismispektrist vaadates peetakse usku eraasjaks.
"Ära kuuluta ega räägi mulle, see on sinu isiklik asi!"
Lõpuks on asi siiski osaduses.
- One Way Missioni osadus, kus teie abikaasaga osalete,
rõhutab misjonitööd ja evangeeliumi viimist maailma otsani.
Kuigi sa pole ise kutsutud maailma äärtesse minema,
mida tähendab sinu jaoks misjonitöös osalemine?
- See on väga oluline,
nagu ka saada tagasisidet maailmas tehtava misjonitöö kohta.
One Way Missioni rahvas pidevalt tuleb ja läheb
ning nende tegemistest misjonipõllul teavitatakse usklike osaduses,
mis muudab selle konkreetseks;
see ei lähtu enam mõnest raamatust, mis on küll samuti oluline.
On hea näha ja tunda kedagi, kes on viibinud misjonipõllul,
ja kuulda, mis seal tegelikult toimub.
- Sina esitled oma usku julgelt, sa pole seda siin saateski varjanud.
Mõni võib öelda, et tahab uskuda, kuid selle enda teada jätta.
Mis on õnnistavat selles, kui tunnistame oma usku teistelegi
ja oleme avameelselt need, kes oleme?
- Elu on niimoodi lihtsam.
Vastasel juhul jääb suur osa sinu identiteedist usklikuna varju.
Su lähedastele, töökaaslastele ja kõigile on palju lihtsam,
kui sellest räägitakse.
Räägime sellest oma äris väga avameelselt algusest peale.
Seda on meie argitegevuses näha. See teeb asjad lihtsamaks.
- Kuidas sellesse ärimaailmas suhtutakse?
- Tänapäeva keskkond on üsna lihtne.
Väga harva kohtab Soomes tõelist vastupanu.
Seepärast õhutaksingi kõiki kristlasi oma usku avaldama,
kuna küllap needki päevad kord kohale jõuavad.
- Pean lõpetuseks sinult ärimehena veel küsima,
kuna sellest räägitakse palju, inimesed kardavad tulevikku
ja ootavad raskeid aegu, kuidas sa ise tulevikku suhtud?
- Nagu alguses ütlesin - tänapäeval on võimatu usuta elada.
See loob aluse.
Ettevõtjagi elu on iga päev kaalukausil.
Kui elada sellises stressis, surve all või valus ilma usuta,
siis pole mingit lootust.
Piibel ütleb: Annan teile tulevikku ja lootust.
See vastab tõele.
- Oled saanud siin elus Jeesuse headust maitsta.
Kas ootad siiski veel taevast?
- Muidugi ootan taevast.
Vanuse kasvades kasvab ka taevaigatsus.
Kui kuulan kodus usklikku, täiskasvanuikka jõudvat tütart,
siis soovin vahel, et Jeesus veel niipea ei tuleks,
et jõuaksin siin elus veel ühtteist kogeda.
Kuid oma praeguses eluolukorras mõtlen juba aeg-ajalt sellele,
kuidas see kord välja näeb, kui Jeesusega silmast silma kohtun.
- Seda jäämegi positiivsel meelel ootama.
Aitäh, et rääkisid saates oma elust ja Jeesusest.
Õnnistust sinu töö- ja äriellu ning ka isiklikku ja pereellu!
- Aitäh, sama sullegi! - Aitäh.
Aitäh, head vaatajad, et olite meiega!
Homset oleks raske oodata, kui meil puuduks igasugune lootus.
Nagu Soomes öeldakse: Kuhu puu kukub, sinna see kõduneb;
kui kõik oleks läbi,
ükskõik, kas on läinud hästi või halvasti,
oleks lõpp täiesti lootusetu.
Kuid Piibel avab totaalselt teise dimensiooni.
Oleme praegu esikus ja valmis astuma elutuppa -
igavesse ellu.
Õnnistatud nädalat!
Kohtumiseni peagi Piiblikohvikus!
Toeta TV7 Eesti kanali tööd annetusega! Saaja:Taevas TV7.
Swedbank 221048388411 SEB 10220109461019
Õnnistust!
Tõlge: Monika Jaaguri